Glassvingesikader

Glassvingesikader er en familie av sikader, og en del av gruppen Fulgoromorpha. De finnes over hele verden.


== Utseende ==
Små til middelsstore (3 – 11 mm), avlange sikader. Hodet er kort og bredt, pannen og ansiktet har lengdekjøler, pannen er ikke eller lite framskytende mellom de ganske store fasettøynene. Oversiden av thorax (mesonotum og scutellum) kan ha lengdekjøler. Antennene er ganske små og sitter festet på sidene av hodet under fasettøynene. Sugesnabelen er kort og peker i hvile bakover mellom forhoftene. Forvingene er store og nærmest rektangulære med avrundede hjøner. De dekker normalt hele bakkroppen. Vanligvis er de glassklare, gjerne med ett eller to brune tverrbånd, men de kan også være fargede (dog gjennomsiktige). De har et tett nett av kraftige årer og det sitter påfallende, små, brune, hårbærende knøler jevnt fordelt utover vingeårene. Bakvingene er vanligvis velutviklede, og de flyr godt. For- og mellombeina er nokså korte, bakbeina utviklet til hoppebein.
Hunner utskiller et voks lignende stoff på bakkroppen.


== Levevis ==
De fleste artene er plantesugere, men noen få er rovdyr.
Nymfene lever i jorden og suger saft av planterøtter. De voksne lever over jorden, på og av planter, hovedsakelig trær. Noen er spesialiserte på ett planteslag, mens andre kan leve på flere.
Nymfene har flere hudskift og ligner mer og mer på de voksne (imago) for hvert hudskifte. Cixidae-artene har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.


== Fossiler ==
Cixiidae er en gammel gruppe, og fossiler er kjent tilbake til jura-tiden.


== Skadedyr ==
Phytoplasma er vanlige parasittene i noen arter, disse har økonomisk betydning som skadedyr på enkelte frukt, sukkerbete og liljer.


== Systematisk inndeling ==
Det er beskrevet rundt 150 slekter og nær 2000 arter, men det er sannsynlig at det kan finnes dobbelt så mange arter. I Europa er det funnet nær 150 arter, i Norge bare seks.

Nebbmunner (Hemiptera)
underorden Plantesugere (Homoptera) (parafyletisk)
gruppe Sikader (Auchenorrhyncha)
delgruppe Fulgoromorpha
familien Cixiidae
underfamilien Borystheninae – ikke i Europa.
underfamilien Bothriocerinae – med flekkete vinger, ligner overflatisk på båndfluer (Tephritidae). Ikke i Europa.
underfamilien Cixiinae
gruppe Cixiini
slekten Apartus Holzinger, 2002 – to arter i Europa
slekten Cixius Latreille, 1804 – 50 arter i Europa. I Norge:
Cixius cunicularius (Linnaeus, 1767)
Cixius distinguendus Kirschbaum, 1868
Cixius nervosus (Linnaeus, 1758)
Cixius similis Kirschbaum, 1868
Cixius stigmaticus (Germar, 1818)
slekten Nanocixius Wagner, 1939 – én art i Europa
slekten Neocixius Wagner, 1939 – én art i Europa
slekten Sardocixius Holzinger, 2002 – én art i Europa
slekten Simplicixius Holzinger, 2002 -én art i Europa
slekten Sphaerocixius Wagner, 1939 -én art i Europa
slekten Tachycixius Wagner, 1939 – 20 arter i Europa. I Norge:
Tachycixius pilosus (Olivier, 1791)
slekten Trirhacus Fieber, 1875 – tre arter i Europa
gruppe Duiliini
slekten Duilius Stål, 1858 – seks arter i Europa
gruppe Oecleini
slekten Myndus Stål, 1862 – én art i Europa
slekten Trigonocranus Fieber, 1875 -én art i Europa
gruppe Pentastirini
slekten Eumerurus Emeljanov, 1971 – to arter i Europa
slekten Hyalesthes Signoret, 1865 – 17 arter i Europa
slekten Mesoliarus Matsumura, 1910 – én art i Europa
slekten Oliarus Stål, 1862 – 14 arter i Europa
slekten Pentastira Kirschbaum, 1868 – tre arter i Europa
slekten Pentastiridius Kirschbaum, 1868 – fire arter i Europa
Pentastiridius leporinus (Linnaeus, 1761) – finnes i Sverige og Danmark, foreløpig ikke funnet i Norge
slekten Pseudoliarus Haupt, 1927 – én art i Europa
slekten Reptalus Emeljanov, 1971 – 11 arter i Europa
slekten Setapius Dlabola, 1988 – fire arter i Europa


== Eksterne lenker ==
(en) Glassvingesikader – oversikt og omtale av artene i WORMS-databasen 
(en) Glassvingesikader i Encyclopedia of Life 
(en) Glassvingesikader i Global Biodiversity Information Facility 
(no) Glassvingesikader hos Artsdatabanken 
(sv) Glassvingesikader hos Dyntaxa 
(en) Glassvingesikader hos Fauna Europaea 
(en) Glassvingesikader hos Fossilworks 
(en) Glassvingesikader hos ITIS 
(en) Glassvingesikader hos NCBI 
(en) Kategori:Cixiidae – bilder, video eller lyd på Wikimedia Commons 
Cixiidae – detaljert informasjon på Wikispecies 
Cixiidae arts liste (species list) (delvis tysk og engelsk språk)
FLOW – Fulgoromorpha Lists On the Web
Norsk Entomologisk forening – for deg som vil lære mer om insekter.
Billedgalleri over nordamerikanske arter